paragraph_text: Godine 1994. osnovala je Helsinški odbor za ljudska prava u Srbiji, čiji je dosadašnji predsjednik. Nakon petolistopadskih promjena postala je jedna od najistaknutijih kritičara nove vlasti, za koju je držala da nastavlja Miloševićevu imperijalističku politiku te da je njihova nespremnost za potpunu suradnju za Haškim sudom kao i sučeljavanju Srbije kao države s odgovornošću za zločine glavna prepreka srpskim integracijama u EU. U tom smislu je posebno kritična prema Srpskoj pravoslavnoj crkvi i SANU.